ເກົາຫຼີໃຕ້ ຕິດຕັ້ງລູກສອນໄຟ ໄລຍະໄກ ໃກ້ໆຊາຍແດນ
ລາຍງານຂ່າວແຈ້ງວ່າ ເກົາຫຼີໃຕ້ໄດ້ຕິດຕັ້ງ ລູກສອນໄຟ ສາມາດຍິງໄດ້ໃນໄລຍະໄກ ໃນບໍລິເວນຊາຍແດນ
ບັນດາອົງການຂ່າວຂອງເກົາຫຼີໃຕ້ລາຍງານວ່າ ກອງທັບເກົາຫຼີໃຕ້ໄດ້ນຳເອົາລູກສອນໄຟນຳ ວິຖີທີ່ມີຄວາມແມ່ນຍຳເປັນພິເສດເຂົ້າປະຈຳການໃນບໍລິເວນໃກ້ໆຊາຍແດນເກົາຫຼີເໜືອທີ່ສາ ມາດຍິງໂຈມຕີນະຄອນຫຼວງພຽງຢາງໄດ້ ເມື່ອໄວໆມານີ້ ທາງກອງທັບເກົາຫຼີໃຕ້ໄດ້ຕິດຕັ້ງລູກສອນໄຟ ທີ່ສາມາດຍິງຈາກພາກພື້ນດິນ ຫາພາກພື້ນດິນ ທີ່ມີຊື່ວ່າລະບົບລູກສອນໄຟຍຸດທະວິທີກອງທັບບົກ ຫຼັງຈາກເກົາຫຼີເໜືອໄດ້ ຂົ່ມຂູ່ວ່າຈະທຳການໂຈມຕີທາງທະຫານ ເພື່ອເປັນການຕອບໂຕ້ຕໍ່ການທີ່ເກົາຫຼີໃຕ້ໄດ້ໃຊ້ຮູບ ຂອງຄອບຄົວຜູ້ນຳເກົາຫຼີເໜືອເປັນເປົ້າໃນການຊ້ອມຍິງ ມີລາຍງານວ່າ ລູກສອນໄຟເຫຼົ່ານີ້ ມີປະສິດທິຜົນໃນການຍິງຢູ່ໃນລັດສະໝີ 165 ຫຼັກກິໂລ ແມັດແລະສາມາດຍິງຈາກລະບົບຍິງຈະຫຼວດທີ່ສາມາດຍິງພ້ອມກັນໄດ້ຫຼາຍໆລູກ ເກົາຫຼີໃຕ້ ໄດ້ຊື້ລູກສອນໄຟຍຸດທະວິທີດັ່ງກ່າວ 220 ລູກຈາກສະຫະລັດ